pythainlp/thai-wiki-dataset-v4 huggingface dataset:
อันซู ฟาตี

อันซูมานี "อันซู" ฟาตี วีเอรา (เกิด 31 ตุลาคม ค.ศ. 2002) เป็นนักฟุตบอลชาวสเปน ที่เคยเป็นวันเดอร์คิดส์ของบาเซโลน่า เล่นในตำแหน่งปีก ให้กับบาร์เซโลนา
สโมสร.
ฟาตี เกิดที่บิสเซา ประเทศกินี-บิสเซา ก่อนจะย้ายมาที่เอร์เรรา ในเซบิยา ประเทศสเปน กับครอบครัวของเขาในขณะที่ยังอายุ 6 ปี ส่วนพี่ชายของเขา ไบรมา ได้เซ็นสัญญาลงเล่นให้กับเซบิยา หลังจากนั้นเขาก็ได้ลงเล่นให้กับเอร์เรรา และทีมชุดเยาวชนของเซบิยา ต่อมาเขาย้ายมาอยู่กับบาร์เซโลนา ในศูนย์ฝึกเยาวชนลามาซิอาในปี พ.ศ. 2555 ซึ่งเขามีอายุเพียง 10 ปี และในปีต่อมา พี่ชายเขาก็ย้ายมาอยู่กับบาร์เซโลนาเช่นกัน
ในวันที่ 24 กรกฎาคม พ.ศ. 2562 ฟาตีได้เซ็นสัญญานักฟุตบอลอาชีพกับบาร์เซโลนา โดยเป็นสัญญา 3 ปี จนถึง พ.ศ. 2565 ต่อมาในวันที่ 25 สิงหาคม เขาเริ่มมีโอกาสลงเล่นกับทีมชุดสำรอง (ชุดเบ) และได้ลงเล่นในชุดใหญ่ครั้งแรกหลังจากถูกเปลี่ยนตัวลงมาเล่นแทนการ์เลส เปเรซ ในนัดที่ชนะเรอัลเบติส 5–2 ซึ่งในขณะนั้นเขามีอายุเพียง 16 ปี 298 วัน ทำให้เป็นผู้เล่นอันดับที่ 2 ที่มีอายุน้อยที่สุดที่สามารถทำประตูให้กับสโมสร ซึ่งขณะที่ทำประตู เขามีอายุมากกว่าวินเซนซ์ มาร์ตีเนซ ซึ่งทำประตูให้กับสโมสรในปี พ.ศ. 2484 อยู่ 18 วัน
ในวันที่ 31 สิงหาคม พ.ศ. 2562 เขาทำประตูที่ 2 ได้ในเกมกับโอซาซูนา ในอายุ 16 ปี 304 วัน ทำให้เป็นผู้เล่นของบาร์เซโลนาชุดใหญ่ที่อายุน้อยที่สุดที่สามารถทำประตูได้ และเป็นผู้เล่นอันดับที่ 3 ที่อายุน้อยที่สุดที่สามารถทำประตูได้ในลาลิกา
ในวันที่ 14 กันยายน พ.ศ. 2562 ฟาตี เป็นผู้เล่นที่มีอายุน้อยที่สุดในประวัติศาสตร์ของลาลิกา ที่สามารถทำประตูและส่งให้เพื่อนร่วมทีมทำประตูในนัดเดียวกันที่อายุ 16 ปี หลังจากฟาตีทำประตูได้ในนาทีที่ 2 ก่อนจะส่งให้แฟร็งกี เดอ โยง ทำประตูในนาที่ 7 ในนัดที่พบกับบาเลนเซีย
ทีมชาติ.
ฟาตียังไม่เคยเล่นให้กับทีมชาติใด หลังจากที่เขาลงเล่นในลาลิกา ราชสหพันธ์ฟุตบอลสเปน ได้ให้ความสนใจเขา โดยรัฐบาลสเปนได้พยายามที่จะให้สัญชาติสเปนกับฟาตี เพื่อที่จะให้เขาได้มีรายชื่อในทีมชาติชุดเยาวชนอายุไม่เกิน 17 ปี เพื่อแข่งขันฟุตบอลโลกเยาวชนในเดือนตุลาคม พ.ศ. 2562 อย่างไรก็ดี กินี-บิสเซา ซึ่งเป็นอาณานิคมเดิมของโปรตุเกส พยายามที่จะทาบทามด้วยการให้หนังสือเดินทางโปรตุเกสกับเขา หากเข้าร่วมเล่นกับทีมชาติ
ชีวิตส่วนตัว.
ไบรมา และ มีกูเอล 2 พี่ชายของเขาต่างเป็นนักฟุตบอล และเล่นให้กับชุดเยาวชนของบาร์เซโลนา
บูรี ฟาตี พ่อของเขาเป็นอดีตนักฟุตบอลจากประเทศกินี-บิสเซา หลังจากอพยพมาอยู่ที่ประเทศโปรตุเกส เขาได้ลงเล่นให้กับสโมสรในลีกภูมิภาค เขาได้อ่านเรื่องราวของเมืองมารินาเลดา ซึ่งเป็นเมืองในแคว้นอันดาลูซิอา ตั้งอยู่ใกล้กับเซบิยา ที่มีงานให้กับผู้อพยพได้ทำ หลังจากนั้นเขาจึงเดินขออาหารตามถนนในเมือง เขาจึงได้พบกับผู้ว่าการเมืองและได้งานเป็นคนขับรถ ก่อนที่จะย้ายมาตั้งรกรากในเอร์เรรา เมืองใกล้ ๆ กัน ซึ่งอันซูได้ใช้ชีวิตในวัยเด็กที่นั่น ก่อนจะเริ่มเล่นฟุตบอลกับสโมสรในท้องถิ่นอย่างเอร์เรราและเซบิยา ตามลำดับ แม้ว่าบอรีจะเกิดที่กินี-บิสเซา แต่เขาได้กล่าวว่า เขาคือ "ชาวเซบิยา"
 "ณ วันที่ 14 กันยายน ค.ศ. 2019"
รายชื่อท่าอากาศยานในประเทศจีน

นี่คือรายชื่อท่าอากาศยานในสาธารณรัฐประชาชนจีน แบ่งกลุ่มตามการเขตการปกครองระดับมณฑล และจัดเรียงตามเมืองหลักหรือเทศมณฑลที่ให้บริการ ในที่นี้จะนับเพียงท่าอากาศยานพลเรือนและท่าอากาศยานทั่วไปที่ได้รับการรับรอง ไม่รวมท่าอากาศยานทั่วไป ท่าอากาศยานที่เลิกใช้งาน และฐานทัพอากาศ
ชื่อที่กล่าวถึงในรูปนี้ได้รับการตั้งชื่ออย่างเป็นทางการโดยสำนักงานการบินพลเรือนแห่งประเทศจีน (ซีเอเอซี; CAAC) รหัสอ้างอิงสนามบิน (Aerodrome Reference Code; ARC) ได้รับการระบุอย่างเป็นทางการโดย "ใบอนุญาตสำหรับสนามบินพลเรือน/ทั่วไป" ตัวอักษรระหว่างท่าอากาศยานนานาชาติและท่าอากาศยานแห่งชาติได้รับการประกาศโดยกระทรวงการศุลกากรแห่งประเทศจีน (General Administration of Customs of the People's Republic of China; GACC)
ณ วันที่ 25 กันยายน พ.ศ. 2566 มีท่าอากาศยานพลเรือนที่ได้รับการรับรอง 255 แห่ง และท่าอากาศยานทั่วไปที่ได้รับการรับรอง 102 แห่ง 
วันที่ 30 พฤษภาคม พ.ศ. 2566 คณะมนตรีรัฐสาธารณรัฐประชาชนจีนได้จัดตั้งท่าเรือการบิน 83 แห่ง และสำนักงานการบินพลเรือนแห่งประเทศจีนได้อนุมัติให้ท่าอากาศยาน 60 แห่งเปลี่ยนชื่อเป็น "ท่าอากาศยานนานาชาติ" ตัวเลขนี้นับแค่ท่าอากาศยานที่อยู่ภายใต้การควบคุมของซีเอเอซีเท่านั้น ไม่นับของเขตบริหารพิเศษฮ่องกงและมาเก๊า (หรือไต้หวัน) เนื่องจากฮ่องกงและมาเก๊ามีหน่วยงานกำกับดูแลการบินพลเรือนของตนเอง (กรมการบินพลเรือนและสำนักงานการบินพลเรือนตามลำดับ)
น็อกติลูเซนต์

<ns>0</ns>
 <revision>
 <parentid>11063549</parentid>
 <timestamp>2024-11-18T14:31:30Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11949982</origin>
 <model>wikitext</model>
 <format>text/x-wiki</format>
น็อกติลูเซนต์ หรือ เมฆทีปราตรี  หรือ เมฆโพลาร์มีโซสเฟียร์ (polar mesospheric clouds) เป็นปรากฏการณ์ที่เกิดขึ้นในบรรยากาศของโลกชั้นบน เป็นเมฆลักษณะเป็นริ้วคล้ายคลื่น ไม่มีรูปร่างแน่นอน โดยทั่วไปมีสีขาวถึงน้ำเงินอ่อน แต่บางครั้งมีสีแดงหรือเขียว เมฆชนิดนี้มักพบในพื้นที่ละติจูดระหว่าง 50° และ 70° เหนือและใต้เส้นศูนย์สูตร สามารถพบเห็นได้ในช่วงฤดูร้อนและดวงอาทิตย์อยู่ต่ำกว่าเส้นขอบฟ้าของผู้สังเกตการณ์ แต่ยังคงมีแสงอาทิตย์สะท้อนบนก้อนเมฆอยู่ น็อกติลูเซนต์เป็นคำในภาษาละติน แปลว่า ส่องสว่างตอนกลางคืน มีอักษรย่อคือ NLC หรือ PMC
น็อกติลูเซนต์เป็นเมฆที่อยู่สูงที่สุดในชั้นบรรยากาศของโลก ก่อตัวในชั้นมีโซสเฟียร์ที่ระดับความสูง 76,000–85,000 เมตร (250,000–280,000 ฟุต) เมฆชนิดนี้เกิดจากผลึกน้ำแข็งที่มีเส้นผ่านศูนย์กลางราว 100 นาโนเมตร เมฆชนิดนี้ต่างจากเมฆในชั้นโทรโพสเฟียร์ตรงที่ก่อตัวจากไอน้ำโดยตรงร่วมกับอนุภาคของฝุ่น ที่มาของฝุ่นและไอน้ำยังไม่เป็นที่ทราบแน่ชัด แต่เชื่อว่าฝุ่นมาจากสะเก็ดดาวขนาดเล็กหรือมาจากชั้นโทรโพสเฟียร์ ในขณะที่ไอน้ำอาจมาจากช่องว่างของโทรโพพอสหรือเกิดจากปฏิกิริยาระหว่างมีเทนกับอนุมูลอิสระไฮดรอกซิลในชั้นสตราโทสเฟียร์ เนื่องจากชั้นมีโซสเฟียร์มีความชื้นน้อยมาก สาเหตุที่น็อกติลูเซนต์มักพบในช่วงฤดูร้อนเนื่องจากเป็นช่วงเวลาที่ชั้นมีโซสเฟียร์จะมีอากาศเย็นที่สุด ทำให้ไอน้ำเปลี่ยนสถานะเป็นของแข็งที่อุณหภูมิต่ำกว่า −120 °ซ ในซีกโลกเหนือมักเกิดช่วงกลางเดือนพฤษภาคมถึงสิงหาคม และกลางเดือนพฤศจิกายนถึงกุมภาพันธ์ในซีกโลกใต้ และพบเห็นได้ช่วงสนธยาก่อนดวงอาทิตย์ขึ้นและตก โดยจะมองเห็นได้ดีที่สุดเมื่อดวงอาทิตย์อยู่ต่ำกว่าเส้นขอบฟ้าประมาณ 6° ถึง 16°
น็อกติลูเซนต์เป็นปรากฏการณ์ที่ยังไม่มีคำอธิบายชัดเจน มีการบันทึกถึงการพบเห็นครั้งแรกในปี ค.ศ. 1885 สองปีต่อมา ออตโต เจสเซอทำการศึกษาเมฆชนิดนี้และตั้งชื่อว่า noctilucent clouds และเชื่อว่าเกิดจากฝุ่นภูเขาไฟกรากะตัวที่ปะทุเมื่อสี่ปีก่อน อย่างไรก็ตาม ทฤษฎีนี้ถูกหักล้างในปี ค.ศ. 1926 ช่วงทศวรรษ 1960 มีการค้นพบความสัมพันธ์ระหว่างอากาศเย็นจัดกับการก่อตัวของเมฆเมื่อมีการใช้จรวจในการศึกษาชั้นมีโซเฟียร์ การศึกษาปัจจุบันพบว่าการปล่อยแก๊สมีเทนที่เพิ่มมากขึ้นส่งผลให้เกิดเมฆน็อกติลูเซนต์มากขึ้น
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เดวิด เค. วัยอาจ

เดวิด เค. วัยอาจ (21 กันยายน ค.ศ. 1937 – 14 พฤศจิกายน ค.ศ. 2006) เป็นนักประวัติศาสตร์ชาวอเมริกัน และนักประพันธ์ผู้ศึกษาประเทศไทย เขาสอน ณ มหาวิทยาลัยคอร์เนลตั้งแต่ ค.ศ. 1969 ถึง 2002 และยังเป็นประธานของภาควิชาประวัติศาสตร์ มหาวิทยาลัยคอร์เนล และประธานสมาคมเอเชียศึกษาใน ค.ศ. 1993 หนังสือของเขา "Thailand: A Short History" กลายเป็นตำรามาตรฐานว่าด้วยประวัติศาสตร์ไทยในภาษาอังกฤษ
ชีวประวัติ.
เดวิด เค. วัยอาจเกิดในฟิชเบิร์ก รัฐแมสซาชูเซตส์เมื่อวันที่ 21 กันยายน ค.ศ. 1937 เติบโตในรัฐไอโอวา เขาศึกษาวิชาปรัชญาที่มหาวิทยาลัยฮาร์วาร์ด และได้รับ ศ.บ. ใน ค.ศ. 1959 เขาศึกษาต่อในมหาวิทยาลัยบอสตันและมหาวิทยาลัยคอร์เนลตามลำดับ ซึ่งเขาสำเร็จการศึกษา ศศ.ม. ใน ค.ศ. 1960 และ ปร.ด. ใน ค.ศ. 1966 ในวิชาประวัติศาสตร์ทั้งคู่ วาทนิพนธ์ของเขา ซึ่งอภิปรายการปฏิรูปการเมืองในประเทศไทย จัดพิมพ์ใน ค.ศ. 1969 ในชื่อ "Thailand: The Politics of Reform" เขาเรียนพูดภาษาไทยอย่างคล่องแคล่ว เขาสมรสกับเอลีน วิลสัน และมีบุตรสามคน และหลานห้าคน
การงาน.
ก่อนสำเร็จปริญญาเอก วัยอาจได้รับตำแหน่งสอน ณ วิทยาลัยตะวันออกและแอฟริกาศึกษา มหาวิทยาลัยลอนดอน ซึ่งเขาสอนถึง ค.ศ. 1968 หลังสอนเป็นเวลาหนึ่งปีที่มหาวิทยาลัยมิชิแกน เขากลับสู่ภาควิชาประวัติศาสตร์ มหาวิทยาลัยคอร์เนลใน ค.ศ. 1969 ปีเดียวกับที่เป็นที่ปรึกษาระดับปริญญาเอกให้แก่นักประวัติศาสตร์ เบนจามิน แบตสัน และสอนจนเกษียณใน ค.ศ. 2002 เขาเป็นประธานภาควิชาในเวลานั้น เขายังเป็นประธานสมาคมเอเชียศึกษาใน ค.ศ. 1993
ในเดือนตุลาคม ค.ศ. 2005 เขาขายห้องสมุดที่มีหนังสือเกือบ 15,000 เล่น ส่วนใหญ่เขียนด้วยภาษาไทย ให้แก่ Southeast Asia Collection ที่มหาวิทยาลัยโอไฮโอ
เสียชีิวิต.
วัยอาจได้รับวินิจฉัยเป็นโรคปลอกประสาทเสื่อมแข็งใน ค.ศ. 1995 แต่ยังเดินทางอย่างกว้างขวางจนกระทั่งเสียชีวิต เขาเสียชีวิตเมื่อวันที่ 14 พฤศจิกายน ค.ศ. 2006 สิริอายุ 69 ปีจากภาวะแทรกซ้อนของภาวะมีอากาศในเนื้อเยื่อและโรคหัวใจเลือดคั่งในฮอสปิแคร์เรซิเดนซ์ในรัฐนิวยอร์ก
ดิเอโก เปรอตติ

ดิเอโก เปรอตติ (เกิดวันที่ 26 กรกฎาคม ค.ศ. 1988) เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลโรมา โดยส่วนใหญ่แล้วเขาจะเล่นในตำแหน่งปีก ซึ่งเขาสามารถเล่นด้วยเท้าทั้งสองข้างได้ และเขายังสามารถเล่นในตำแหน่งกองกลางตัวรุกได้อีกด้วย
เปรอตติมีช่วงเวลาที่ยอดเยี่ยมกับสโมสรฟุตบอลเซบิยา โดยเขาลงเล่นไปทั้งหมด 159 นัด(16 ประตู) ตลอดหกฤดูกาลในลาลิกา และยังสามารถชนะเลิศได้ถึง 2 รายการ
สโมสร.
เซบิยา.
เกิดในเมืองโมเรโน รัฐบัวโนสไอเรส ซึ่งมีเชื้อสายอิตาเลียนจากฝั่งพ่อของเขา เปรอตติเข้าร่วมสโมสรฟุตบอลเซบิยาในช่วงฤดูร้อนปี 2007 จากเดปอร์ตีโบ โมรอน ในตอนแรกเขาได้รับมอบหมายให้ลงเล่นในทีม B ที่เพิ่งเลื่อนชั้นขึ้นมาในดิวิชั่น 2 และเขาได้พิสูจน์ว่าเขามีประโยชน์ช่วยให้ทีมยังคงอยู่ที่ดิวิชั่นนี้
เปรอตติเริ่มต้นด้วยตำแหน่งตัวสำรองในฤดูกาล 2008-09 โดยเขาได้ลงสนามครั้งแรกเมื่อวันที่ 15 กุมภาพันธ์ ค.ศ. 2009 เป็นเวลา 15 นาที ในนัดที่ชนะแอร์ราเซเด อัสปัญญอล 2-0 เขามักจะแข่งขันกับดิเอโก กาเปล เพื่อแย่งตำแหน่งกัน ประตูแรกของเขาเกิดขึ้นในนัดที่พบกับเดปอร์ติโบเดลาโกรุญญา เมื่อวันที่ 23 พฤษภาคม โดยเขายิงประตูในนาทีที่ 90 ซึ่งเป็นการการันตีว่าทีมจบที่สามในลาลิกา พร้อมกับการกลับมาสู่การแข่งขันยูฟ่าแชมเปียนส์ลีก
ในฤดูกาล 2009–10 เปรอตติต่อสู้ชนะกาเปล และได้กลายมาเป็นตัวเลือกแรกของเซบิยาในตำแหน่งของเขา เมื่อวันที่ 16 มีนาคม ค.ศ. 2010 เขาได้ทำประตูในนัดที่พบกับซีเอสเคเอ มอสโกในการแข่งขันยูฟ่าแชมเปียนส์ลีกรอบ 16 ทีม แต่ทีมจากรัสเซียชนะไป 2-1 คะแนนรวม 3-2
เปรอตติได้ลงเล่นแค่ 58 นัด จากการแข่งขันทั้งหมดตั้งแต่ปี ค.ศ. 2011 ถึง 2014 โดยส่วนใหญ่เขามักจะเจอกับอาการบาดเจ็บ
เจนัว.
เมื่อวันที่ 2 กรกฎาคม ค.ศ. 2014 เปรอตติได้เซ็นสัญญากับสโมสรฟุตบอลเจนัวด้วยสัญญาสี่ปี เขาลงสนามนัดแรกในเสื้อเจนัวเมื่อวันที่ 31 สิงหาคม โดยได้ลงเล่น 69 นาที ในนัดที่เปิดบ้านแพ้นาโปลี 1-2
โรมา.
เมื่อวันที่ 1 กุมภาพันธ์ ค.ศ. 2016 ได้เข้าร่วมกับสโมสรฟุตบอลโรมาด้วยสัญญายืมตัวพร้อมกับออฟชั้นซื้อขาด 9 ล้าน ยูโร เขายิงประตูแรกได้ในอีกหกวันต่อมา พร้อมด้วยชัยชนะในบ้าน 2-1 เหนือซัมป์โดเรีย จากนั้นในช่วงปลายเดือน สโมสรได้เซ็นสัญญากับเขาจนถึงเดือนมิถุนายน ค.ศ. 2019
ทีมชาติ.
เมื่อวันที่ 9 พฤศจิกายน ค.ศ. 2009, เปรอตติได้ถูกเรียกตัวติดทีมชาติอาร์เจนตินาเป็นครั้งแรก โดยเขาได้ลงเล่นเปิดตัวในอีก 5 วันถัดมา โดยมาลงเล่นในช่วงสิบนาทีสุดท้ายของการแข่งกระชับมิตรที่พ่ายให้กับทีมชาติสเปน 1-2 ในกรุงมาดริด โดยเขาลงเล่นแทนลิโอเนล เมสซิ
เปรอตติได้ติดอยู่ในรายชื่อ 35 คนสุดท้ายในฟุตบอลโลก 2018 ที่ประเทศรัสเซีย แต่สุดท้ายแล้วเขาก็ถูกคัดชื่อออก
 "ณ วันที่ 26 พฤษภาคม ค.ศ. 2019"
 "ณ วันที่ 23 มีนาคม ค.ศ. 2018"
สื่อลามกทางอินเทอร์เน็ต

สื่อลามกทางอินเทอร์เน็ต  เป็นรูปแบบต่าง ๆ ของสื่อลามกที่สามารถเข้าถึงได้ทางอินเทอร์เน็ต โดยส่วนใหญ่ผ่านทางเว็บไซต์ การแบ่งปันไฟล์แบบเพียร์ทูเพียร์ หรือ กลุ่มข่าวยูสเน็ต สิ่งเหล่านี้แพร่หลายสู่สาธารณะบนเวิลด์ไวด์เว็บตั้งแต่ปลายคริสต์ทศวรรษ 1990 นำไปสู่การเจริญเติบโตของสื่อลามกทางอินเทอร์เน็ต
จากข้อมูลปี ค.ศ. 2018 มีบริษัทหนึ่งที่ชื่อ ไมนด์กีก เป็นเจ้าของและดำเนินการเว็บไซต์ลามกที่ได้รับความนิยมแพร่หลายหลายเว็บไซต์ ตัวอย่างเช่น บริการแบ่งปันวิดีโอ พอร์นฮับ, เรดทูบ และ ยูพอร์น รวมถึงเป็นผู้ผลิตภาพยนตร์ลามก แบรซเซอส์ ดิจิทัลเพลย์กราวด์, เม็น.คอม, เรียลลิตีคิงส์ และฌอนโคดี ท่ามกลางเว็บไซต์อื่น ๆ ที่บริษัทนี้ไม่ได้เป็นเจ้าของเช่น เอกซ์แฮมสเตอร์ และ เอกซ์วิดีโอส์ ที่มีการกล่าวว่า นี่คือระบบผูกขาด
คาซูมิ โทตากะ

คาซูมิ โทตากะ (เกิด 23 สิงหาคม ค.ศ.1967) เป็นทั้งนักแต่งเพลงวิดีโอเกมและนักวิศวกรเสียงชาวญี่ปุ่น ที่รู้จักจากบทพากย์ในเกมของนินเท็นโดมาหลายเกม
เพลงของโทตากะ.
"เพลงของโทตากะ" เป็นเพลงที่มีโน้ต 19 อันสั้น ๆ ที่ซ่อนอยู่ในเกมเกือบทุกเกมที่เขาเขียนดนตรีขึ้นมา. โดยถูกพบครั้งแรกในหน้าจอหลักของเกม "มาริโอเพนต์" แต่หลังจากนั้น จึงมีการพบว่าเกมแรกที่มีเสียงนี้คือเกม "X" ซึ่งล่วงหน้าเกมมาริโอเพนต์ไป 2 เดือน
หมายเหตุ.
<templatestyles src="Refbegin/styles.css" />
a. <templatestyles src="การอ้างอิง/styles.css"/>^ K.K. Song
b. <templatestyles src="การอ้างอิง/styles.css"/>^ In most versions of "The Legend of Zelda: Link's Awakening" the song can only be found in Richard's house.
c. <templatestyles src="การอ้างอิง/styles.css"/>^ The song is only present in the GameCube release of "Pikmin 2". It was removed in the Wii version.
แคลร์ เมานต์แบ็ตเทน มาร์เชอนิสแห่งมิลฟอร์ด ฮาเวน

แคลร์ เมานต์แบ็ตเทน มาร์เชอนิสแห่งมิลฟอร์ด ฮาเวน  (นามเดิม: แคลร์ ฮูเตช สตีลล์) เกิดเมื่อวันที่ 2 กันยายน พ.ศ. 2503 เป็นธิดาของแอนโทนี สตีลล์ และแอนน์ ฮูเตช เธอทำงานเป็นนักข่าวและได้รับรางวัลมากมายในอังกฤษ และยังเป็นนักเล่นกีฬาโปโลมือทองของวงการโปโลแห่งอังกฤษ
สมรส.
แคลร์ ฮูเตช สตีลล์ สมรสครั้งแรกกับนีโคลัส เวนสต์โวลท์-สแตนลีย์ เมื่อ พ.ศ. 2528 และหย่ากันใน พ.ศ. 2540 มีบุตรดังนี้
ต่อมาในปีเดียวกัน เธอได้สมรสใหม่กับจอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน ไม่มีบุตรด้วยกัน
เอกสารตัวเขียนอัลกุรอานเบอร์มิงแฮม

เอกสารตัวเขียนอัลกุรอานเบอร์มิงแฮม  เป็นแผ่นหนังสัตว์ที่เขียนอัลกุรอานในช่วงยุคต้นของอิสลามเอาไว้ โดยในปี ค.ศ. 2015 เอกสารนี้ ซึ่งอยู่ในความถือครองของมหาวิทยาลัยเบอร์มิงแฮม ได้ผ่านการตรวจหาอายุด้วยคาร์บอนแล้ว กำหนดอายุได้ว่า เขียนขึ้นในระหว่าง ค.ศ. 568 และ ค.ศ. 645 (ตรงกับช่วงเวลาระหว่าง 56 ปีก่อน ฮ.ศ. และ ฮ.ศ. 25 ตามปฏิทินอิสลาม) เอกสารนี้เป็นส่วนหนึ่งของชุดเอกสารตัวเขียนตะวันออกกลางมินกานาซึ่งอยู่ในความถือครองของหอสมุดวิจัยแคดเบอรี มหาวิทยาลัยเบอร์มิงแฮม
ตัวเอกสารเขียนด้วยน้ำหมึกบนแผ่นหนังสัตว์ เขียนเป็นภาษาอาหรับ อักษรฮิญาซ และยังคงอ่านได้ชัดเจน แผ่นหนังนี้ช่วยรักษาบางส่วนบางตอนของซูเราะฮ์ที่18 (อัล-กะฮ์ฟ) ถึง 20 (ฏอฮา) เอาไว้ มีการจัดแสดงเอกสารนี้ที่มหาวิทยาลัยเบอร์มิงแฮมเมื่อปี ค.ศ. 2015 หลังจากนั้น ย้ายไปที่พิพิธภัณฑ์และหอศิลป์เบอร์มิงแฮมจนถึงวันที่ 5 สิงหาคม ค.ศ. 2016
การกำหนดอายุ.
การหาอายุจากคาร์บอนกัมตรังสี ซึ่งดำเนินการที่มหาวิทยาลัยออกซฟอร์ด กำหนดอายุของเอกสารนี้ได้เป็น 1465±21 ปีก่อนปัจจุบัน (ก่อน ค.ศ. 1950) ซึ่งเมื่อปรับผลคำนวณแล้ว มั่นใจราว 95.4% ได้ว่า เอกสารเขียนขึ้นระหว่าง ค.ศ. 568–645
ความสำคัญ.
การกำหนดอายุดังกล่าวมีความสำคัญ เนื่องจากศาสดามุฮัมมัดมีชีวิตอยู่ในช่วง ค.ศ. ประมาณ 570 ถึง ค.ศ. 632 และตามประเพณีของมุสลิมนิกายซุนนี อบูบักร์ (ครองราชย์ ค.ศ. 632-634) เป็นเคาะลีฟะฮ์คนแรกที่รวบรวมอัลกุรอานขึ้น แล้วเคาะลีฟะฮ์อุสมานจึงทำให้กุรอานเป็นมาตรฐานที่ใช้กันทั่วโลก แล้วสั่งให้เผาสำเนากุรอานรุ่นก่อนหน้านั้นให้หมด
ในประกาศของมหาวิทยาลัยเบอร์มิงแฮม มุฮัมมัด อีซา วาเลย์ (Muhammad Isa Waley) หัวหน้าหอสมุดแห่งชาติอังกฤษ กล่าวว่า
<templatestyles src="แม่แบบ:คำพูด/style.css" />สังคมมุสลิมในสมัยนั้นยังไม่มีฐานะมากพอที่จะเก็บหนังสัตว์ไว้เป็นสิบ ๆ ปี และการจะทำกุรอานฉบับสมบูรณ์นั้นจะต้องใช้หนังสัตว์จำนวนมาก...
เดวิด โธมัส ศาสตราจาร์ยศาสนาคริสต์และอิสลามประจำมหาวิทยาลัยเบอร์มิงแฮม กล่าวว่า
<templatestyles src="แม่แบบ:คำพูด/style.css" />การทดสอบที่กระทำต่อแผ่นหนังเอกสารของเบอร์มิงแฮมนี้ ให้ผลลัพธ์ว่า เป็นไปได้อย่างยิ่งที่แผ่นหนังผืนนี้นำมาจากตัวสัตว์ซึ่งมีชีวิตอยู่ในช่วงเวลาของศาสดามุฮัมมัดหรือไม่นานหลังจากนั้น นี่หมายความว่า อัลกุรอานส่วนที่เขียนลงบนแผ่นหนังผืนนี้สามารถกำหนดอายุได้เป็นไม่เกิน 20 ปีหลังจากมุฮัมมัดเสียชีวิต ส่วนนี้คงเขียนขึ้นในรูปแบบที่ใกล้เคียงกับรูปแบบของอัลกุรอานซึ่งเราอ่านกันในทุกวันนี้อย่างยิ่ง
สก็อตต์ เดอร์ริกสัน

สก็อตต์ เดอร์ริกสัน  เกิดเมื่อวันที่ 16 กรกฎาคม ค.ศ. 1966 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเป็นที่รู้จักจากการกำกับและเขียนบทภาพยนตร์เรื่อง "พลิกปมอาถรรพ์สยองโลก" (2005), "เห็นแล้วต้องตาย" (2012) และภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง "จอมเวทย์มหากาฬ" (2016)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ สก็อตต์ เดอร์ริกสัน
สีแดง สีส้ม สีเขียว
รัฐประหารปีคเยยู

รัฐประหารปีคเยยู (계유정난) เป็นการรัฐประหารที่เกิดขึ้นเมื่อวันที่ 10 พฤศจิกายน ค.ศ. 1453 (วันที่ 10 เดือน 10) ซึ่งนำโดย เจ้าชายซูยาง พระราชโอรสองค์รองของ พระเจ้าเซจงมหาราช กษัตริย์องค์ที่ 4 แห่ง ราชวงศ์โชซ็อน ที่ได้นำทหารส่วนพระองค์บุกเข้าไปยัง พระราชวังคย็องบก พร้อมกับสังหาร ฮวังโบ อิน และ คิม จง-ซอ สองผู้สำเร็จราชการใน พระเจ้าทันจง กษัตริย์องค์ที่ 6 ผู้เป็นพระนัดดาของ เจ้าชายซูยาง ที่พระองค์มองว่ามีอำนาจเหนือพระเจ้าทันจงทำให้พระเจ้าทันจงกลายเป็นเพียงหุ่นเชิดของทั้งคู่
สรุป.
หลังจากเหตุการณ์สงบลงเจ้าชายซูยางได้บังคับให้พระเจ้าทันจงแต่งตั้งพระองค์ขึ้นเป็นอัครมหาเสนาบดีพร้อมกับเนรเทศ องค์ชายอันพย็อง ไปเกาะเชจูและได้มีการปูนบำเหน็จเหล่าขุนนางที่สนับสนุนเจ้าชายซูยางที่มีส่วนร่วมในเหตุการณ์ครั้งนี้ก่อนที่เจ้าชายซูยางจะบีบพระเจ้าทันจงสละราชบัลลังก์ให้กับพระองค์และได้ขึ้นสืบราชบัลลังก์เป็น พระเจ้าเซโจ ในอีก 2 ปีต่อมา
เรดเคอร์แรนท์

เรดเคอร์แรนท์  เป็นสมาชิกของสกุล Ribes ในตระกูลกูสเบอร์รี่ มีถิ่นกำเนิดอยู่ทั่วยุโรปพืชชนิดนี้ได้รับการปลูกอย่างกว้างขวางและหนีเข้าป่าในหลายภูมิภาค
เรดเคอร์แรนท์เป็นไม้พุ่มผลัดใบที่เติบโตตามปกติสูง 1-1.5 เมตร (3-5 ฟุต) บางครั้ง 2 เมตร (7 ฟุต) โดยมีใบห้าแฉกเรียงกันเป็นวงบนลำต้น ดอกไม้มีสีเหลือง-เขียวไม่สะดุดตา ในช่อกระจะห้อยหนา 4–8 ซม. (11/2–3 1⁄4 นิ้ว) เมื่อโตเต็มที่จะเป็นผลเบอร์รี่สีแดงสดที่กินได้ประมาณเส้นผ่านศูนย์กลางประมาณ 8–12 มม. (0.31–0.47 นิ้ว) มี 3 –10 ผลเบอร์รี่ในแต่ละช่อกระจะ พุ่มไม้ที่มั่นคงสามารถผลิตผลเบอร์รี่ได้ 3-4 กิโลกรัม (7–9 ปอนด์) จากกลางถึงปลายฤดูร้อน
สายพันธุ์.
มีสปีชีส์ที่ใกล้เคียงหลายชนิดที่มีถิ่นกำเนิดในยุโรป เอเชีย และอเมริกาเหนือ รวมถึงมีผลไม้ที่กินได้ เหล่านี้รวมถึง "Ribes spicatum" (ยุโรปเหนือและเอเชียเหนือ), "Ribes alpinum" (ยุโรปเหนือ), "Ribes schlechtendalii" (ยุโรปตะวันออกเฉียงเหนือ), "Ribes multiflorum" (ยุโรปตะวันออกเฉียงใต้), "Ribes petraeum" (ยุโรปตะวันตกเฉียงใต้) และ "Ribes triste" (อเมริกาเหนือ; นิวฟันด์แลนด์ไปอะแลสกาและทางใต้ในภูเขา)
ในขณะที่ "Ribes rubrum" และ "Ribes nigrum" มีถิ่นกำเนิดในยุโรปเหนือและยุโรปตะวันออก สายพันธุ์ใหญ่ของเรดเคอเรนท์ผลิตครั้งแรกในเบลเยียมและฝรั่งเศสตอนเหนือในศตวรรษที่ 17 ในยุคปัจจุบันมีการคัดเลือกพันธุ์หลายพันธุ์ บางส่วนได้หนีออกจากสวนแล้วสามารถพบได้ในป่าทั่วยุโรปและขยายไปสู่เอเชีย
ไวท์เคอร์แรนท์ยังเป็นสายพันธุ์ของ "Ribes rubrum" ด้วย แม้ว่ามันจะเป็นพันธุ์หวานและเป็นสีเผือกของเรดเคอร์แรนท์แต่ไม่ใช่คนละสายพันธุ์ทางพฤกษศาสตร์บางครั้งก็ออกวางตลาดด้วยชื่อเช่น Ribes sativum หรือ Ribes silvestre หรือขายเป็นผลไม้ที่แตกต่างกัน
พุ่มไม้ของเคอร์แรนท์ชอบแสงแดดเต็มที่และสามารถเจริญเติบโตได้ในดินเกือบทุกประเภท รวมถึงยังเป็นพืชที่ต้องการการบำรุงรักษาค่อนข้างต่ำและยังสามารถใช้เป็นเครื่องประดับได้ด้วย
แบล็กเคอร์แรนต์

แบล็กเคอร์แรนต์  เป็นไม้พุ่มในตระกูล Grossulariaceae ที่ปลูกเพื่อผลเบอร์รี่ มีถิ่นกำเนิดในเขตอบอุ่นของยุโรปกลางและเหนือและเอเชียเหนือที่มันชอบดินที่อุดมสมบูรณ์และมีการเพาะปลูกกันอย่างแพร่หลายทั้งในเชิงพาณิชย์และเป็นพืชสวนครัว มันเป็นพืชที่ทนความหนาวได้ดี แต่อากาศหนาวเย็นในช่วงฤดูใบไม้ผลิซึ่งเป็นเวลาออกดอกจะลดขนาดของการเพาะปลูก ผลพวงเล็ก ๆ สีดำมันวาวเจริญตามลำต้นในฤดูร้อนและสามารถเก็บเกี่ยวได้ด้วยมือหรือโดยเครื่อง ผลไม้ดิบอุดมไปด้วยวิตามินซีและโพลีฟีนอลไฟโตเคมิคอล แบล็กเคอแรนท์สามารถรับประทานดิบได้ แต่มักจะปรุงในของหวานหรือของคาวหลากหลายชนิด แบล็กเคอร์แรนต์จะใช้ในการทำแยม เยลลี่ และน้ำเชื่อม และมีการปลูกในเชิงพาณิชย์สำหรับตลาดน้ำผลไม้ ผลไม้นี้ยังใช้ในการเตรียมเครื่องดื่มแอลกอฮอล์ และทั้งผลไม้และใบมีการใช้ในยาแผนโบราณและการเตรียมสีย้อม
การผสมพันธุ์กำลังดำเนินการในสกอตแลนด์ โปแลนด์ ลิทัวเนีย นอร์เวย์ และนิวซีแลนด์ เพื่อผลิตผลไม้ที่มีคุณภาพการรับประทานและความแข็งแกร่งและความต้านทานโรคของพุ่มไม้ที่สูงขึ้น
ไรโนไวรัส

ไรโนไวรัส  เป็นเชื้อไวรัสที่พบมากที่สุดในมนุษย์และเป็นสาเหตุสำคัญของไข้หวัด ไรโนไวรัสแพร่กระจายในอุณหภูมิ 33-35°C (91–95 °F) ซึ่งเป็นอุณหภูมิที่พบในจมูก ไรโนไวรัอยู่ในสกุล Enterovirus ในตระกูล Picornaviridae
ไรโนไวรัสทั้งสามสายพันธุ์ (A, B และ C) รวมได้ประมาณ 160 ชนิดของไรโนไวรัสที่ได้รับการยอมรับที่แตกต่างกันไปตามโปรตีนที่ผิว (serotypes) พวกมันเป็น lytic ในธรรมชาติและเป็นหนึ่งในไวรัสที่เล็กที่สุดโดยมีเส้นผ่านศูนย์กลางประมาณ 30 นาโนเมตร จากการเปรียบเทียบไวรัสอื่น ๆ เช่นไข้ทรพิษและ Vaccinia มีขนาดใหญ่กว่าประมาณ 10 เท่าที่ประมาณ 300 นาโนเมตร ในขณะที่ไวรัสไข้หวัดใหญ่อยู่ที่ประมาณ 80–120 นาโนเมตร
ปฏิบัติการควีน

ปฏิบัติการควีน เป็นปฏิบัติการของอังกฤษ-อเมริกันในช่วงสงครามโลกครั้งที่สองบนแนวรบด้านตะวันตกที่แนวซีคฟรีทของเยอรมัน
ปฏิบัติการครั้งนี้ได้มุ่งเป้าหมายไปที่แม่น้ำ Ruhr ซึ่งเป็นจุดเริ่มต้นสำหรับการผลักดันข้ามแม่น้ำไรน์เข้าสู่เยอรมนีในเวลาต่อมา มันได้ถูกดำเนินการโดยกองทัพสหรัฐที่หนึ่งและเก้า 
การรุกได้เริ่มต้นขึ้น เมื่อวันที่ 16 พฤศจิกายน ค.ศ. 1944 ด้วยหนึ่งในการทิ้งระเบิดทางยุทธศาสตร์อย่างหนักมากของฝ่ายสัมพันธมิตร อย่างไรก็ตาม, การรุกของฝ่ายสัมพันธมิตรได้ล่าช้าอย่างกระทันหัน พบการต่อต้านอย่างหนักของเยอรมัน โดยเฉพาะอย่างยิ่งในป่าเฮือร์ทเกิน ซึ่งแรงผลักดันหลักของการรุกได้บรรลุ ในกลางเดือนธันวาคม ฝ่ายสัมพันธมิตรได้เดินทางมาถึงแม่น้ำรูร์ในที่สุดและพยายามที่จะเข้ายึดเขื่อนที่สำคัญ เมื่อเยอรมันได้เปิดฉากการรุกของพวกเขาเองที่มีชื่อว่า เฝ้าดูไรน์ ยุทธการตอกลิ่มที่ตามมาได้นำไปสู่การยุติทันทีของความพยายามการรุกเข้าสู่เยอรมนีของฝ่ายสัมพันธมิตรจนถึงเดือนกุมภาพันธ์ ปี ค.ศ. 1945
นักวิเคราะห์ธุรกิจ

นักวิเคราะห์ธุรกิจ (ย่อว่า BA) คือบุคคลที่วิเคราะห์ให้กับองค์กรหรือแผนธุรกิจ (business domain) ทั้งในความเป็นจริงหรือสมมติ และวิเคราะห์ข้อมูลธุรกิจหรือขั้นตอนหรือระบบ โดยประเมินแบบจำลองธุรกิจหรือการผนวกเข้ากับเทคโนโลยี นักวิเคราะห์ธุรกิจช่วยแนะแนวธุรกิจด้วยขั้นตอนการปรับปรุง สินค้า บริการ และซอฟต์แวร์ให้เข้าถึงการวิเคราะห์ข้อมูล
บทบาทของนักวิเคราะห์ระบบสามารถอธิบายได้ว่า เป็นตัวเชื่อมระหว่างปัญหาทางธุรกิจ กับการแก้ปัญหาทางด้านเทคโนโลยี ปัญหาทางธุรกิจนั้นจะเป็นอะไรก็ได้ที่เกี่ยวข้องกับระบบธุรกิจ ตัวอย่างเช่น แบบจำลอง ขั้นตอน หรือวิธี ส่วนการแก้ปัญหาทางด้านเทคโนโลยีนั้นสามารถแก้ได้โดยเทคโนโลยีสถาปัตยกรรม เครื่องมือ หรือโปรแกรมประยุกต์ นักวิเคราะห์ธุรกิจจะวิเคราะห์ เปลี่ยนแปลง และแก้ปัญหาธุรกิจในท้ายสุดด้วยเทคโนโลยี
จอน แฟฟโรว์

โจนาธาน แฟฟโรว์  เกิดเมื่อวันที่ 19 ตุลาคม ค.ศ. 1966 เป็นนักแสดง ผู้กำกับ ผู้อำนวยการสร้าง นักเขียนบท และ เชฟ
แฟฟโรว์ มีผลงานการแสดงจากภาพยนตร์เรื่อง "รูดี้" (1993), "สวิงเกิลส์" (1996, ชึ่งเขาเขียนบทภาพยนตร์เรื่องนี้ด้วย), "แต่งเถอะค่ะ อย่ากลัวสะบักสะบอม" (1998), "ทีมอึดหัวใจสะโอด" (2000), "แดร์เดวิล: มนุษย์อหังการ" (2003), "เตียงหัก แต่รักไม่เลิก" (2006), "เกาะสวรรค์ บำบัดหัวใจ" (2009) และ "เชฟจ๋า" (2014) เขียนบทและกำกับเรื่องนี้เองด้วย
เขายังเป็นที่รู้จักในฐานะผู้กำกับจากการกำกับภาพยนตร์เรื่อง "ปาฏิหาริย์เทวดาตัวบิ๊ก" (2003), "ซาทูร่า: เกมทะลุมิติจักรวาล" (2005), "สงครามพันธุ์เดือด คาวบอยปะทะเอเลี่ยน" (2011), "เมาคลีลูกหมาป่า" (2016) และ "เดอะไลอ้อนคิง" (2019)
แฟฟโรว์ ยังไปปรากฏตัวในจักรวาลภาพยนตร์มาร์เวลในฐานะผู้กำกับและแสดงเป็น ฮาโรลด์ "แฮ๊ปปี้" โฮแกน ในภาพยนตร์ซูเปอร์ฮีโร่เรื่อง "มหาประลัยคนเกราะเหล็ก" (2008) และ "มหาประลัยคนเกราะเหล็ก 2" (2010) และแฟฟโรว์ยังทำหน้าที่ในฐานะผู้อำนวยการสร้างฝ่ายบริหาร และไปปรากฏตัวใน "ดิ อเวนเจอร์ส" (2012), "มหาประลัยคนเกราะเหล็ก 3" (2013), ' (2015), ' (2017), ' (2018), ' (2019), ' (2019), ' (2021) และ "เดดพูล & วูล์ฟเวอรีน" (2024)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ จอน แฟฟโรว์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
ปฏิทินสาธารณรัฐฝรั่งเศส

ปฏิทินสาธารณรัฐฝรั่งเศส  มักถูกเรียกว่า ปฏิทินของนักปฏิวัติฝรั่งเศส ("calendrier révolutionnaire français") เป็นปฏิทินที่ก่อตั้งในช่วงการปฏิวัติฝรั่งเศส และถูกใช้โดยรัฐบาลฝรั่งเศสไว้ประมาณ 12 ปี ตั้งแต่ปลายปีค.ศ.1793 ถึง ค.ศ.1805 และอีก 18 วันโดยคอมมูนปารีสในปีค.ศ.1871. ระบบปฏิทินนี้ถูกออกแบบไว้เพื่อลบล้างอิทธิพลทางศาสนาและพระมหากษัตริย์ออกจากปฏิทินทั้งหมด และเป็นส่วนหนึ่งของเป้าหมายใหญ่ของการทำตามแบบทศนิยม (decimalisation) ในประเทศฝรั่งเศส (ซึ่งรวมไปถึงเวลาทศนิยมของวัน, หน่วยเงินทศนิยม และเมตริก).
เดือน.
ปฏิทินสาธารณรัฐฝรั่งเศสเริ่มต้นที่ศารทวิษุวัตในปารีส และมีทั้งหมด 12 เดือน แต่ละเดือนมี 30 วัน โดยจะตั้งชื่อเดือนตามธรรมชาติ และสภาพอากาศในและรอบปารีส. วันพิเศษอีกห้าหรือหกวันในปีที่ไม่ได้อยู่ในเดือน แต่จะขึ้นอยู่กับSansculottides หรือวันเสริม.
เดือนส่วนใหญ่ตั้งตามศัพท์จากภาษาฝรั่งเศส, ภาษาลาติน และภาษากรีก
ในอังกฤษ มีการล้อเลียนชิ่อเดือนปฏิทินนี้เป็น: Wheezy, Sneezy และFreezy; Slippy, Drippy และNippy; Showery, Flowery และBowery; Hoppy, Croppy และPoppy. ส่วนทอมัส คาร์ลีลย์ นักประวัติศาสตร์ชาวสก็อตได้ตั้งชื่อปฏิทินให้เป็นทางการมากขึ้นในปีค.ศ.1837 โดยมีชื่อเป็น Vintagearious, Fogarious, Frostarious, Snowous, Rainous, Windous, Buddal, Floweral, Meadowal, Reapidor, Heatidor และ Fruitidor
สิบวันต่อสัปดาห์.
ในเดือนหนึ่งจะถูกแบ่งเป็นสาม "décades" หรือ "สัปดาห์" ที่มี 10 วัน โดยมีชื่อ ดังนี้:
Décades ถูกยกเลิกใน Floréal an X (เมษายน ค.ศ.1802).
การแปลงเป็นปฏิทินกริกอเรียน.
ด้านล่างคือปฏิทินกริกอเรียนตามการนับในปฏิทินสาธารณรัฐฝรั่งเศส
ปฏิทินนี้ถูกยกเลิกไปในปี XIV (1805). หลังจากวันนั้น การนับวันโดยรวมปีอธิกสุรทินยังคงแน่นอน ถ้าปฏิทินยังคงถูกใช้ต่อ. โดยมีการแปลงเป็นปฏิทินกริกอเรียนอยู่อย่างน้อยตามสันณิษฐานแค่ 4 แบบ:
ดูเพิ่ม.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ไทยแลนด์ อเมเจอร์ลีก ฤดูกาล 2562 – โซนกรุงเทพและปริมณฑล

ไทยแลนด์ อเมเจอร์ลีก ฤดูกาล 2562 – โซนกรุงเทพและปริมณฑล เป็นส่วนหนึ่งของการแข่งขันฟุตบอลสมัครเล่นไทยแลนด์ อเมเจอร์ลีก ประจำ พ.ศ. 2562 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่กรุงเทพมหานคร และปริมณฑล สโมสรชนะเลิศและรองชนะเลิศจากแต่ละโซนย่อยจะแข่งขันเพื่อชิงอันดับที่ 1 ถึง 4 ประจำโซนกรุงเทพและปริมณฑลเพื่อคัดเลือกทีมขึ้นสู่ไทยลีก 4 โซนกรุงเทพและปริมณฑล สโมสรที่ชนะเลิศในโซนกรุงเทพและปริมณฑลจะแข่งขันในระดับประเทศกับสโมสรชนะเลิศจากอีก 5 โซนที่เหลือ
รูปแบบการแข่งขัน.
การแข่งขันยังคงใช้รูปแบบเดียวกับฤดูกาล 2561 โดยแบ่งออกเป็นสองโซน ได้แก่โซนกรุงเทพมหานครและปริมณฑล การแข่งขันในแต่ละโซนย่อยจะแบ่งออกเป็นรอบคัดเลือก รอบมินิลีก และรอบชิงชนะเลิศ ในรอบคัดเลือก สโมสรจะแบ่งออกเป็นกลุ่มและแข่งขันกันเพื่อคัดเลือกสโมสร 8 สโมสรเข้าแข่งขันในรอบมินิลีก ซึ่งจะแบ่งออกเป็นกลุ่มละ 4 สโมสร แข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยก่อนจะชิงชนะเลิศและชิงอันดับที่ 3 ประจำโซนโซนกรุงเทพและปริมณฑล
สโมสรที่เข้าแข่งขัน.
ในฤดูกาล 2562 มีสโมสรเข้าแข่งขันจำนวน 47 สโมสร โดยแบ่งออกเป็นกรุงเทพมหานคร 29 สโมสร และปริมณฑล 18 สโมสร
<templatestyles src="Col-begin/styles.css"/>
สนามแข่งขัน.
การแข่งขันในโซนกรุงเทพและปริมณฑลใช้สนามแข่งขันหกแห่งในสองจังหวัด ได้แก่
กรุงเทพมหานคร
ปทุมธานี 
การแข่งขันในโซนกรุงเทพมหานคร.
29 สโมสรที่เข้าแข่งขันจะแบ่งออกเป็น 8 กลุ่ม ได้แก่เอ 1 ถึงเอ 4 และบี 1 ถึงบี 4 แต่ละกลุ่มจะมี 3 สโมสร โดยจะมีสโมสรบางคู่ต้องแข่งขันในรอบเพลย์ออฟก่อนเพื่อชิงสิทธิ์ในการแข่งขันในรอบคัดเลือก หลังจากนั้นแต่ละสโมสรจะแข่งขันแบบพบกันหมดในแต่ละกลุ่ม สโมสรที่ชนะเลิศจากแต่ละกลุ่มจะผ่านเข้าสู่รอบมินิลีก การจับสลากแบ่งสายมีขึ้นในวันที่ 18 กรกฎาคม 2562 ที่ การกีฬาแห่งประเทศไทย
รอบคัดเลือก.
กลุ่ม เอ1
กลุ่ม เอ2
กลุ่ม เอ3
กลุ่ม เอ4
กลุ่ม บี1
กลุ่ม บี2
กลุ่ม บี3
"* กองบัญชาการกองทัพไทย ถอนตัวจากการแข่งขัน
กลุ่ม บี4
รอบมินิลีก.
กลุ่ม เอ
กลุ่ม บี
การแข่งขันในโซนปริมณฑล.
สโมสร 18 สโมสรที่เข้าแข่งขันจะแบ่งออกเป็น 6 กลุ่ม กลุ่มละ 3 สโมสรได้แก่เอ 1 ถึงเอ 3 และบี 1 ถึงบี 3 แต่ละสโมสรจะแข่งขันแบบพบกันหมดในแต่ละกลุ่ม โดยสโมสรที่ชนะเลิศจะผ่านเข้าสู่รอบมินิลีกร่วมกับรองชนะเลิศที่ดีที่สุด (เอ 1 ถึงเอ 3 และบี 1 ถึงบี 3) การจับสลากแบ่งสายมีขึ้นในวันที่ 18 กรกฎาคม 2562 
รอบคัดเลือก.
กลุ่มเอ
กลุ่ม เอ1
กลุ่ม เอ2
กลุ่ม เอ3
กลุ่มบี
กลุ่ม บี1
กลุ่ม บี2
กลุ่ม บี3
รอบมินิลีก.
กลุ่ม เอ
กลุ่ม บี
เขตฟูชิมิ

เขตฟูชิมิ (伏見区) เป็นหนึ่งในสิบเอ็ดเขตใน นครเกียวโต จังหวัดเกียวโต ประเทศญี่ปุ่น สถานที่ที่มีชื่อเสียงในฟูชิมิรวมถึง ศาลเจ้าฟูชิมิอินาริ ซึ่งมี โทริอิ หลายพันเรียงรายอยู่ตามทางขึ้นและลงของภูเขา ปราสาทฟูชิมิ เดิมสร้างโดย โทโยโตมิ ฮิเดโยชิ พร้อมด้วยหอคอยที่สร้างขึ้นใหม่และห้องอาบน้ำที่เรียงรายไปด้วยทองคำและ เทะระดะยะ ซึ่งเป็นโรงแรมขนาดเล็กที่ ซะกะโมะโตะ เรียวมะ ถูกโจมตีและได้รับบาดเจ็บประมาณหนึ่งปีก่อนที่เขาจะถูกลอบสังหาร ที่น่าสังเกตก็คือศาลเจ้า โกโคกู ซึ่งเป็นที่ตั้งของหินที่ใช้ในการก่อสร้างปราสาทฟูชิมิ น้ำในศาลเจ้ามีชื่อเสียงเป็นพิเศษและได้รับการบันทึกว่าเป็นหนึ่งใน 100 จุดน้ำใสที่ดีที่สุดของญี่ปุ่น
เคเนดี (นักฟุตบอล)

โรแบร์ต เคเนดี นือเนส นัสซิเมนตู (เกิดวันที่ 8 กุมภาพันธ์ ค.ศ. 1996) เป็นนักฟุตบอลชาวบราซิล ปัจจุบันลงเล่นในตำแหน่งปีกให้กับเรอัลบายาโดลิด สโมสรในลาลิกา
สโมสร.
วันที่ 26 มิถุนายน ค.ศ. 2015 ฟลูนิเนงเซ ประกาศจะขายเคเนดีให้กับสโมสรแห่งหนึ่งที่ไม่เอ่ยชื่อ โดยค่าตัวที่คาดการณ์ไว้อยู่ที่ 6.3 ล้านปอนด์ ต่อมามีการยืนยันว่า เคเนดีได้ลงฝึกซ้อมกับเชลซีในเกมกระชับมิตรพบกับบาร์เซโลนา โดยเคเนดีได้รับอนุญาตจากฟลูนิเนงเซให้ลงเล่นให้กับเชลซีได้ แม้ว่าเขาจะยังไม่เซ็นสัญญาก็ตาม ต่อมา โชเซ มูรีนโย กล่าวว่า เชลซีจะเก็บเคเนดีไว้เล่นในพรีเมียร์ลีก แทนที่จะปล่อยยืมตัวให้กับวิเทสส์ ต่อมาในวันที่ 22 สิงหาคม ค.ศ. 2015 เชลซีซื้อตัวเคเนดีสำเร็จ
ในสัปดาห์ถัดมา เคเนดี ลงเล่นเป็นตัวสำรองนัดแรก ในนัดที่เชลซีพ่ายแพ้ คริสตัลพาเลซ คาบ้าน 1–2 ต่อมาในวันที่ 23 กันยายน เขาทำประตูแรกในนามสโมสร ในลีกคัพ รอบที่สาม อีกทั้งยังจ่ายบอลให้กับรามีริส ช่วยให้ เชลซี เอาชนะ วัลซอลล์ ไปได้ 4–1 ประตูแรกในลีกของเคเนดี เกิดขึ้นในวันที่ 1 มีนาคม ในนัดที่เชลซีชนะ นอริชซิตี 2–1 โดยเขายิงประตูนี้ในวินาทีที่ 39 นับเป็นประตูที่เกิดขึ้นเร็วที่สุดในพรีเมียร์ลีก ฤดูกาล 2015–16
ในวันที่ 30 สิงหาคม ค.ศ. 2016 เคเนดีย้ายไปวอตฟอร์ดแบบยืมตัวจนจบฤดูกาล โดยทำเรื่องยินยอมร่วมกับเชลซีแล้ว
ในเดือนสิงหาคม ค.ศ. 2017 เคเนดีถูกปล่อยยืมตัวให้กับนิวคาสเซิลยูไนเต็ด ในวันสุดท้ายของตลาดซื้อขาย ต่อมาในฤดูกาล 2018–19 เขาถูกปล่อยยืมตัวให้กับนิวคาสเซิลอีกครั้งหนึ่ง
ในวันที่ 2 กันยายน ค.ศ. 2019 เคเนดีถูกปล่อยยืมตัวให้กับเฆตาเฟในลาลิกา
ดาวีเด ซัปปากอสตา

ดาวีเด ซัปปากอสตา (เกิดวันที่ 11 มิถุนายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งแบ็กขวาให้กับอาตาลันตา และทีมชาติอิตาลี
สโมสร.
วันที่ 31 สิงหาคม ค.ศ. 2017 ซัปปากอสตา ย้ายไปเชลซี ด้วยค่าตัว 28 ล้านยูโร แถมโบนัส และเซ็นสัญญา 4 ปี การย้ายตัวเสร็จสิ้นก่อนที่ตลาดซื้อขายนักเตะจะปิดเพียงเล็กน้อย ซัปปากอสตา ลงเล่นเป็นตัวสำรองนัดแรกให้กับสโมสรเมื่อวันที่ 9 กันยายน ในนัดที่เชลซีบุกไปเอาชนะเลสเตอร์ซิตี 2–1 ต่อมาในวันที่ 12 กันยายน ค.ศ. 2017 เขาได้ลงเล่นนัดแรกในยูฟ่าแชมเปียนส์ลีก และทำประตูแรกในนามสโมสร ในนัดที่เชลซีเปิดบ้านเอาชนะคาราบัก 6–0 ทำให้ซัปปากอสตา กลายเป็นผู้เล่นชาวอิตาลีคนที่ 100 ที่ยิงประตูในแชมเปียนส์ลีก ส่วนประตูแรกของเขาในพรีเมียร์ลีก เกิดขึ้นเมื่อวันที่ 30 ธันวาคม ค.ศ. 2017 ในนัดที่เชลซีเปิดบ้านถล่มสโตกซิตี 5–0
ในวันที่ 21 สิงหาคม ค.ศ. 2019 ซัปปากอสตา ขยายสัญญากับเชลซีไปอีก 1 ปี และถูกปล่อยยืมตัวให้กับโรมาครึ่งฤดูกาล โดยมีทางเลือกให้สามารถขยายสัญญายืมตัวจนจบฤดูกาลได้
ทีมชาติ.
ในเดือนพฤษภาคม ค.ศ. 2016 ซัปปากอสตา ถูก อันโตนีโอ กอนเต เรียกตัวติดทีมชาติอิตาลี เพื่อเตรียมความพร้อมก่อนการแข่งขันฟุตบอลชิงแชมป์แห่งชาติยุโรป 2016 เขามีชื่อในรายชื่อเบื้องต้น 30 คน ต่อมาในวันที่ 31 พฤษภาคม เขามีชื่อเป็นหนึ่งในสามคนของชุดสำรอง ในการแข่งขันรายการนี้
เขาได้ลงเล่นให้กับทีมชาติชุดใหญ่ครั้งแรกเมื่อวันที่ 12 พฤศจิกายน ค.ศ. 2016 ในฟุตบอลโลก 2018 รอบคัดเลือก นัดที่อิตาลีพบกับ ลีชเทินชไตน์ โดยในนัดนั้น เขาเริ่มเล่นเป็นตัวจริงในตำแหน่งแบ็กขวา
 "ณ วันที่ 7 กันยายน 2018"
เธอ.ฉัน.โลก.เรา

เธอ.ฉัน.โลก.เรา  เป็นภาพยนตร์แอนิเมชันแนวโรแมนติก-ไซไฟ-ดรามา กำกับโดย โทโมฮิโกะ อิโต และผลิตโดย Graphinica เป็นภาพยนตร์ต้นฉบับเรื่องแรกของเขา นับตั้งแต่ภาพยนตร์เรื่อง ซอร์ด อาร์ต ออนไลน์ เดอะ มูฟวี่ ออร์ดินอล สเกล ที่ฉายไปเมื่อปี 2560 ภาพยนตร์จะเข้าฉายในญี่ปุ่นในวันที่ 20 กันยายน 2019 นำแสดงโดย ทากูมิ คิตามูระ, มัตสึซากะ โทริ และมินามิ ฮามาเบะ อนิเมะภาคแยกสามตอนในชื่อ "Another World" จะฉายรอบปฐมทัศน์ในวันที่ 13 กันยายน 2019 ก่อนภาพยนตร์เข้าฉาย โดยมีกำหนดเข้าฉายในไทย 28 พฤศจิกายน พ.ศ. 2562 จัดจำหน่ายโดย สหมงคลฟิล์ม อินเตอร์เนชั่นแนล ในนาม มงคลภาพยนตร์
เรื่องย่อ.
ปี 2027 ณ เกียวโต คาตางากิ นาโอมิ นักเรียน ม.ปลาย ได้เจอกับตัวเองในอนาคตอีก 10 ปีข้างหน้าที่ย้อนอดีตมาเพื่อช่วย อิจิเกียว รู่รี่ รักแรกของเขาซึ่งเสียชีวิตด้วยอุบัติเหตุหลังจากที่ทั้งสองได้เริ่มคบกัน ทว่า การย้อนเวลากลับมาช่วย รู่รี่ นั้น ก็ทำให้เกิดเหตุการณ์ประหลาดขึ้น ซึ่งกำลังจะทำให้โลกนั้นล่มสลาย นาโอมิต้องตัดสินใจเลือกว่า จะปล่อยให้ชะตากรรมพรากความรักของเขาไปอีกครั้ง หรือจะสู้สุดใจเพื่อคนรัก ต่อให้โลกทั้งใบต้องล่มสลายก็ตาม
รีซ เจมส์

รีซ เจมส์ (เกิดวันที่ 8 ธันวาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งฟูลแบ็กให้กับเชลซีในพรีเมียร์ลีก
เจมส์ เกิดที่ลอนดอน และได้เข้าร่วมกับทีมเยาวชนของเชลซีตั้งแต่วัย 6 ขวบ และในเดือนมีนาคม ค.ศ. 2017 เขาได้เลื่อนขึ้นมาเล่นในระดับฟุตบอลอาชีพ ในฤดูกาล 2017–18 เขาเป็นกัปตันของทีมเยาวชน รุ่นอายุไม่เกิน 18 ปี ที่คว้าแชมป์ เอฟเอยูธคัพ และเขาก็ได้รับรางวัลผู้เล่นเยาวชนแห่งฤดูกาล ต่อมาในเดือนมิถุนายน ค.ศ. 2018 เขาได้ขยายสัญญากับสโมสรไปอีก 4 ปี และถูกปล่อยยืมตัวให้กับวีแกนแอทเลติกตลอดฤดูกาล 2018–19
ในเดือนมีนาคม ค.ศ. 2019 เขาติดทีมยอดเยี่ยมของอีเอฟแอลแชมเปียนชิป ฤดูกาล 2018–19 เขาได้รับสามรางวัลจากวีแกนแอทเลติก รวมไปถึงรางวัลผู้เล่นยอดเยี่ยมแห่งปี
เกียรติประวัติ.
สโมสร.
เชลซี
• แชมป์ยูฟ่าแชมเปี้ยนลีก
• แชมป์สโมสรโลก
ทีมสำรอง เชลซี
ทีมชาติ.
อังกฤษ ชุดใหญ่
• รองแชมป์ฟุตบอลยุโร 2020
อังกฤษ อายุไม่เกิน 20 ปี
อังกฤษ อายุไม่เกิน 19 ปี
สวิตต์ ลีละพงศ์วัฒนา

สวิตต์ ลีละพงศ์วัฒนา ชื่อเล่น กาย (เกิดวันที่ 5 เมษายน พ.ศ. 2534) เป็นผู้ประกาศข่าวชาวไทย ในสังกัดช่อง 7 HD เริ่มเข้าสู่ในวงการบันเทิงผู้ประกาศข่าวในโครงการผู้ประกาศข่าวหน้าใหม่ปี 3 สำนักข่าวไทยในสังกัดเอ็มคอตเอชดีจากผู้สมัครคัดเลือกทั่วประเทศจำนวน 900 คน ปัจจุบันจึงเข้าวงการวิชาชีพสื่อมวลชน และเคยมีผลงานเป็นนักจัดรายการวิทยุเมื่อในปี พ.ศ. 2548 - 2549 นักจัดรายการวิทยุชุมชน FM 92.00 MHz.และ FM 98.25 MHz. และมีผลงานในด้านต่าง ๆ และในปัจจุบันเป็นผู้ประกาศข่าวในสังกัดช่อง 7 HD
ประวัติ.
สวิตต์ เกิดเมื่อวันที่ 5 เมษายน พ.ศ. 2534 เป็นผู้ประกาศข่าว ชาวไทย เกิดที่ โรงพยาบาลนครบาลคริสเตียน อำเภอเมืองนครศรีธรรมราช จังหวัดนครศรีธรรมราช
สวิตต์ เป็นพี่ชายคนโต และมีน้องชาย 1 คน และในครอบครัวของเขา เป็นชาวไทยเชื้อสายจีน ศึกษาระดับอนุบาล โรงเรียนเจริญวิทย์สหวิทยากร ตำบลไสหร้า อำเภอฉวาง จังหวัดนครศรีธรรมราช และระดับประถมศึกษาและมัธยมศึกษาตอนต้น โรงเรียนเจริญวิทย์ ตำบลไสหร้า อำเภอฉวาง จังหวัดนครศรีธรรมราช จากนั้น สวิตต์ ศึกษาต่อระดับมัธยมศึกษาตอนปลาย โรงเรียนกัลยาณีศรีธรรมราช ตำบลในเมือง อำเภอเมือง จังหวัดนครศรีธรรมราช หลังจากนั้น ได้รับทุนการศึกษา เรียนต่อระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ (ได้รับผลการเรียนเกียรตินิยมอันดับ 1)
สวิตต์ ได้เริ่มเข้าสู่วงการบันเทิงจากในการเป็นผู้เข้าร่วมประกวดโครงการ 7 สีปันรักให้โลก ปี 2 พ.ศ. 2552 และผลงานพิธีกรทางช่องเคเบิ้ล เป็นต้น ต่อมาในปี พ.ศ. 2555 ได้เริ่มเข้าสู่งานสายของผู้ประกาศข่าว ระหว่างที่ ศึกษาระดับปริญญาตรี ชั้นปีที่ 3 ได้ผ่านการคัดเลือก โครงการผู้ประกาศข่าวหน้าใหม่ปี 3 สำนักข่าวไทยในสังกัด ช่อง 9 เอ็มคอต เอชดี จากผู้สมัครคัดเลือกทั่วประเทศจำนวนกว่า 900 คน ปัจจุบัน ได้เข้าวงการวิชาชีพสื่อสารมวลชน เคยมีผลงานเป็นนักจัดรายการวิทยุเมื่อในปี พ.ศ. 2548 - 2549 นักจัดรายการวิทยุชุมชน FM 92.00 MHz. วิทยุชุมชนเขาหลวง ตำบลจันดี อำเภอฉวาง จังหวัดนครศรีธรรมราช และ FM 98.25 MHz. หจก.สุพจน์ โปรโมชั่น ตำบลในเมือง อำเภอเมือง จังหวัดนครศรีธรรมราช และมีผลงานด้านต่าง ๆ
ปัจจุบัน เป็นผู้ประกาศข่าว ในสังกัด ช่อง 7 HD มีผลงาน รายการข่าว สนามข่าว 7 สี, เงินทองของจริง และข่าวเย็นประเด็นร้อน, ห้องข่าวภาคเที่ยง เป็นต้น
ฟีกาโย โทโมรี

โอลูวาฟีกาโยมี โอลูวาดามีโลลา "ฟีกาโย" โทโมรี (เกิด 19 ธันวาคม ค.ศ. 1997) เป็นนักฟุตบอลชาวแคนาดา-อังกฤษ ปัจจุบันเล่นในตำแหน่งกองหลังให้กับมิลานและทีมชาติอังกฤษ
สโมสร.
โทโมรี เข้าร่วมทีมเยาวชนของเชลซีในรุ่นอายุไม่เกิน 8 ขวบ และได้เล่นให้กับสโมสรเรื่อยมา เขาเป็นส่วนหนึ่งของทีมเยาวชนเชลซีที่คว้าแชมป์ยูฟ่ายูธลีกและเอฟเอยูธคัพในปี 2015 และ 2016 ต่อมาในวันที่ 15 พฤษภาคม ค.ศ. 2016 เขาได้ลงเล่นเป็นสำรองให้กับทีมชุดใหญ่เป็นครั้งแรก ในนัดปิดฤดูกาล 2015–16 ซึ่งเป็นนัดที่เชลซีเปิดบ้านเสมอกับทีมแชมป์พรีเมียร์ลีกอย่างเลสเตอร์ซิตี 1–1 ต่อมาในวันที่ 1 สิงหาคม ค.ศ. 2016 โทโมรี ขยายสัญญา 4 ปีกับสโมสร
ในวันที่ 23 มกราคม ค.ศ. 2017 โทโมรี ถูกปล่อยยืมตัวให้กับไบรตันแอนด์โฮฟอัลเบียนในแชมเปียนชิป ต่อมาในวันที่ 31 สิงหาคม ค.ศ. 2017 เขาถูกปล่อยยืมตัวให้กับฮัลล์ซิตีในแชมเปียนชิปตลอดทั้งฤดูกาล และในวันที่ 6 สิงหาคม ค.ศ. 2018 เขาก็ได้ย้ายไปเล่นให้กับดาร์บีเคาน์ตีในแชมเปียนชิป โดยเป็นการยืมตัวตลอดทั้งฤดูกาล ช่วงที่โทโมรีเล่นให้กับดาร์บี เขาได้รับรางวัลผู้เล่นยอดเยี่ยมแห่งปีของสโมสร
หลังจากการยืมตัวอันยาวนาน โทโมรีกลับสู่เชลซี และสวมเสื้อหมายเลข 29 และในวันที่ 14 กันยายน ค.ศ. 2019 โทโมรีได้ทำประตูแรกในนามสโมสร ในนัดที่เชลซีบุกไปเอาชนะวูฟส์ 5-2
เกียรติประวัติ.
ทีมสำรอง เชลซี
อังกฤษ อายุไม่เกิน 20 ปี
อังกฤษ อายุไม่เกิน 21 ปี
รางวัลส่วนตัว
ยุทธการที่แม่น้ำสเกลต์

ยุทธการที่แม่น้ำสเกลต์ในสงครามโลกครั้งที่สองเป็นหนึ่งในปฏิบัติการทางทหารที่นำโดยกองทัพแคนาดาที่หนึ่ง กับหน่วยทหารแคนาดา โปแลนด์ และบริติซที่ติดตามมาด้วย เพื่อเปิดเส้นทางการเดินเรือไปยังแอนต์เวิร์ป ซึ่งที่นั้นเป็นท่าเรือที่จะสามารถใช้งานได้ในการจัดส่งเสบียงแก่ฝ่ายสัมพันธมิตรในยุโรปตะวันตกเฉียงเหนือ ด้วยภายใต้บัญชาการของกองทัพแคนาดาที่หนึ่งคือ พลโท กาย ไซมอนด์ส การรบได้เกิดขึ้นในทางตอนเหนือของเบลเยียมและทางตะวันตกเฉียงใต้ของเนเธอร์แลนด์ ตั้งแต่วันที่ 2 ตุลาคม - 8 พฤศจิกายน ค.ศ. 1944
การป้องกันที่ถูกสร้างขึ้นมาเป็นอย่างดีของกองทัพแวร์มัคท์ที่ได้จัดการอย่างล่าช้าแต่มีประสิทธิภาพ ในช่วงที่เยอรมันได้ทำให้เกิดน้ำท่วมบนพื้นที่ในบริเวณปากแม่น้ำสเกลต์ ทำให้การรุกของฝ่ายสัมพันธมิตรชะลอลง ภายหลังห้าสัปดาห์ของสู้รบที่ยากลำบาก กองทัพแคนาดาที่หนึ่ง, ได้มีจำนวนบาดเจ็บและล้มตายประมาณ 12,873 นายของทหารฝ่ายสัมพันธมิตร(ครึ่งนึงเป็นชาวแคนาดา) เป็นความประสบความสำเร็จในเคลียร์พื้นที่แม่น้ำสเกลต์ภายหลังจากการโจมตีแบบสะเทินน้ำสะเทินบกจำนวนมาก การข้ามสิ่งกีดขวาง และการจู่โจมที่มีราคาแพงในการเปิดพื้นดินโล่งๆ 
เมื่อฝ่ายป้องกันของเยอรมันได้ถูกคุกคามได้ไม่นาน, มันเป็นช่วงอีกสามสัปดาห์-วันที่ 29 พฤศจิกายน ค.ศ. 1944 ก่อนที่ขบวนเรือบรรทุกเสบียงขบวนแรกของฝ่ายสัมพันธมิตรสามารถขนส่งไปยังแอนต์เวิร์ป เนื่องจากมีความจำเป็นในเก็บกู้ระเบิดบนท่าเรือ
เอเลน อึ่ง

อู๋ ฉี่ลี่ (เกิด 23 กันยายน พ.ศ. 2515) หรือภาษากวางตุ้งว่า อึ่ง หยีเหล่ย์ (เยฺว่พิน: Ng4 Yi2 Lei6) หรือ เอเลน อึ่ง  เป็นนักแสดงหญิงชาวฮ่องกง เธอชนะเลิศการประกวดมิสเอเชียเมื่อปี พ.ศ. 2533
มีการให้ข่าวว่าเอเลนตั้งครรภ์เมื่อ พ.ศ. 2542 ก่อนเปิดเผยว่าเธอมีความสัมพันธ์กับแจ็กกี ชาน ซึ่งขณะนั้นเขายังคงสถานะสมรสกับโจแอน หลิน นักแสดงหญิงชาวไต้หวัน หลังจากนั้นไม่นาน ชานก็ออกมายอมรับพร้อมกับกล่าวว่า "ผมทำผิดพลาดลงไป เป็นความผิดแบบที่ผู้ชายทั่วโลกเคยทำ" เธอให้กำเนิดลูกสาวคนหนึ่งชื่อเอ็ตตา อึ่ง  เมื่อวันที่ 18 มกราคม พ.ศ. 2542 อย่างไรก็ตาม เธอตัดสินที่จะดูแลลูกสาวด้วยตนเองโดยไม่มีแจ็กกี ชาน
แอแมร์ซง ปัลมีเอรี

แอแมร์ซง ปัลมีเอรี ดูส ซังตูส (เกิดวันที่ 3 สิงหาคม ค.ศ. 1994) เป็นนักฟุตบอลชาวบราซิลเชื้อสายอิตาลีที่เล่นให้กับเชลซีและทีมชาติอิตาลี เขาเล่นในตำแหน่งแบ็กซ้ายเป็นหลัก นอกจากนี้ยังเล่นในตำแหน่งปีกซ้ายและกองกลางตัวซ้ายในบางโอกาส แอแมร์ซงเริ่มเล่นให้กับทีมชาติบราซิลรุ่นอายุไม่เกิน 17 ปี แต่ต่อมาใน ค.ศ. 2017 เขาได้โอนสัญชาติเป็นอิตาลี จึงได้เล่นให้กับทีมชาติอิตาลีชุดใหญ่นับตั้งแต่นั้นเป็นต้นมา
สโมสร.
ในวันที่ 30 มกราคม ค.ศ. 2018 แอแมร์ซงย้ายไปร่วมทีมเชลซี โดยเซ็นสัญญา 4 ปีครึ่ง ค่าตัวที่ได้รับรายงานจากโรมา อยู่ที่ 20 ล้านยูโร เพิ่มโบนัส 9 ล้านยูโร เขาลงเล่นนัดแรกให้กับสโมสรในเอฟเอคัพ รอบที่ห้า นัดที่เชลซีเปิดบ้านถล่ม ฮัลล์ซิตี 4–0 โดยในนัดนั้น เขาจ่ายบอลให้ ออลีวีเย ฌีรู ทำประตูได้ด้วย แอแมร์ซงลงเล่นเกมพรีเมียร์ลีกครั้งแรกเมื่อวันที่ 4 มีนาคม ค.ศ. 2018 ในนัดที่เชลซีบุกไปแพ้แมนเชสเตอร์ซิตี 1–0
ในวันที่ 26 กันยายน ค.ศ. 2018 แอแมร์ซงทำประตูแรกในนามสโมสร ในอีเอฟแอลคัพ รอบที่สาม นัดที่เชลซีบุกไปเอาชนะลิเวอร์พูล 2–1
ทีมชาติ.
ในวันที่ 19 พฤษภาคม ค.ศ. 2018 หัวหน้าผู้ฝึกสอนทีมชาติอิตาลีคนใหม่ โรแบร์โต มันชีนี ได้เรียกตัว แอแมร์ซง ติดทีมชาติในเกมกระชับมิตรเดือนพฤษภาคมและมิถุนายน โดยจะพบกับซาอุดีอาระเบีย ฝรั่งเศส และเนเธอร์แลนด์ แต่เขาได้ถอนตัวเนื่องจากอาการบาดเจ็บ เขาถูกเรียกตัวอีกครั้งในเดือนกันยายน ค.ศ. 2018 ในการแข่งขันยูฟ่าเนชันส์ลีก นัดที่อิตาลีจะพบกับโปแลนด์และโปรตุเกส ต่อมาในวันที่ 10 กันยายน แอแมร์ซงลงเล่นทีมชาติชุดใหญ่เป็นครั้งแรก ในเนชันส์ลีก นัดที่อิตาลีบุกไปแพ้โปรตุเกส 1–0
 "ณ วันที่ 8 กันยายน 2019"
เกียรติประวัติ.
เชลซี
บราซิล อายุไม่เกิน 17 ปี
เผชิญ นิมิบุตร

พลโท เผชิญ นิมิบุตร อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของพจน์ สารสิน และรัฐบาลถนอม กิตติขจร อดีตสมาชิกสภาผู้แทนราษฎร ประเภทที่ 2 อดีตอธิบดีกรมพลศึกษา อดีตนายกสมาคมกีฬาฟุตบอลแห่งประเทศไทย และอดีตนายกสมาคมคนแรกของสมาคมกีฬามวยสากลสมัครเล่นแห่งประเทศไทย
วงการกีฬา.
เผชิญ เป็นบุคคลหนึ่งที่ได้รับเชิญให้เข้าร่วมชมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย
เผชิญ เคยเป็นอธิบดีกรมพลศึกษา ในปี พ.ศ. 2495 และเป็นนายกสมาคมกีฬาฟุตบอลแห่งประเทศไทย ในระหว่างปี พ.ศ. 2498 ถึงปี พ.ศ. 2499
เผชิญ ได้รับเกียรติให้นำนามสกุลเป็นชื่อ "อาคารกีฬานิมิบุตร" ซึ่งเป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2506 เพื่อให้สมาคมมวยสากลสมัครเล่นแห่งประเทศไทย ใช้เป็นสถานที่จัดแข่งขัน มวยสากลสมัครเล่นชิงชนะเลิศแห่งเอเชีย ครั้งที่ 1 มีชื่อเดิมว่า อาคารยิมเนเซียม 1 ต่อมาเมื่อวันที่ 27 เมษายน พ.ศ. 2528 กรมพลศึกษาเปลี่ยนมาใช้ชื่อปัจจุบัน เพื่อเป็นอนุสรณ์ถึงเขา
การเมือง.
เผชิญ ได้รับแต่งตั้งเป็นสมาชิกสภาผู้แทนราษฎร ประเภทที่ 2 เมื่อปี พ.ศ. 2494, พ.ศ. 2500 และเป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงวัฒนธรรม ในรัฐบาลของนายพจน์ สารสิน ในปี พ.ศ. 2500 และรัฐบาลของพล.ท. ถนอม กิตติขจร (ยศขณะนั้น) ในปี พ.ศ. 2501
ต่อมาในปี พ.ศ. 2513 ได้รับแต่งตั้งเป็นสมาชิกวุฒิสภา แทนหลวงประกอบนิติสาร
แซ็ก สไนเดอร์

แซ็กคารี เอ็ดเวิร์ด สไนเดอร์  เกิดเมื่อวันที่ 1 มีนาคม ค.ศ. 1966 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเปิดตัวภาพยนตร์โลดโผนกระตุกขวัญเรื่อง "รุ่งอรุณแห่งความตาย" (2004) ตั้งแต่นั้นมาเขาได้เขียนหนังสือการ์ตูนและสร้างภาพยนตร์ยอดนิยมมากมายอย่างเรื่อง "300 ขุนศึกพันธุ์สะท้านโลก" (2006) และ "ศึกซูเปอร์ฮีโร่พันธุ์มหากาฬ" (2009), เช่นเดียวกับภาพยนตร์ ซูเปอร์แมน กับการเริ่มจักรวาลขยายดีซีอย่างเรื่อง "บุรุษเหล็กซูเปอร์แมน" (2013) ตามมาติด ๆ กับภาพยนตร์เรื่อง "" (2016) และ "จัสติซ ลีก" (2017) เขายังทำหน้าที่เป็นผู้ร่วมเขียนบทภาพยนตร์เรื่อง "300 ขุนศึกพันธุ์สะท้านโลก", "อีหนูดุทะลุโลก" (2011) และ "300 มหาศึกกำเนิดอาณาจักร" (2014) เขายังเป็นผู้อำนวยการสร้างฝ่ายบริหารเรื่อง "ทีมพลีชีพ มหาวายร้าย" (2016) และ "อควาแมน: เจ้าสมุทร" (2018) และเขายังเป็นคนร่วมเขียนเนื่อเรื่องราวให้กับภาพยนตร์เรื่อง "วันเดอร์ วูแมน" (2017) และ "จัสติซ ลีก"
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ แซ็ก สไนเดอร์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
N/A ไม่ปรากฏ, หาข้อมูลไม่ได้<br>
$ ดอลลาร์สหรัฐ
หมายเหตุ.
<templatestyles src="Reflist/styles.css" />
โชวะ (ศักราช)

โชวะ  เป็น ศักราชของญี่ปุ่น หลังปี "คันโก" และก่อนปี "คันนิง" ช่วงเวลานี้กินเวลาตั้งแต่ ธันวาคม ค.ศ. 1012-เมษายน ค.ศ. 1017. จักรพรรดิผู้ครองราชย์คือ จักรพรรดิซันโจ (三条天皇) และ จักรพรรดิโกะ-อิจิโจ (後一条天皇).
บันทึก.
<templatestyles src="Reflist/styles.css" />
ซาวด์แทร็ก

ซาวด์แทร็ก (หรืออาจเขียนว่า sound track) คือ ดนตรีที่บันทึกเสียงเพื่อประกอบภาพยนตร์ หนังสือ รายการโทรทัศน์ หรือวิดีโอเกม มีการออกอัลบั้มเพลง อัลบัมซาวด์แทร็กที่ใช้ประกอบในภาพยนตร์ วิดีโอ หรือนำเสนอทางโทรทัศน์ 
ประเภท.
ประเภทของการบันทึกเสียงซาวด์แทร็ก
ซาวด์แทร็กนัมเบอร์วัน

ซาวด์แทร็กนัมเบอร์วัน (เกาหลี: ; อาร์อาร์: "Saundeuteuraek #1") เป็นละครชุดทางโทรทัศน์ดนตรี-โรแมนซ์ 4 ตอนจบของเกาหลีใต้ พัก ฮย็อง-ชิก และ ฮัน โซ-ฮี แสดงนำ ออกอากาศทุกวันพุธ เวลา 14.00 น. ตั้งแต่ 23 มีนาคม ค.ศ. 2022 ถึง 13 เมษายน ค.ศ. 2022 ทางดิสนีย์+
เนื้อเรื่อง.
ชายหนุ่มและหญิงสาวคู่หนึ่งเป็นเพื่อนสนิทกันมาเกือบ 20 ปี ต้องมาอยู่ใต้หลังคาเดียวกัน 2 อาทิตย์ มีภารกิจเขียนเนื้อเพลงแอบรักที่เจ็บปวด
การผลิต.
ซาวด์แทร็กนัมเบอร์วัน เป็นผลงานการกำกับของ คิม ฮี-ว็อน เดิมตั้งชื่อว่า Hook Song แล้วเปลี่ยนเป็น Why Did You Come To My House และ Soundtrack#1 ตามลำดับ
ซีรีส์เรื่องนี้เป็นมินิซีรีส์กึ่งละครเพลง ใช้ดนตรีเป็นส่วนสำคัญในการดำเนินเรื่อง เพลงประกอบละครเรื่องนี้ได้รับการทยอยประชาสัมพันธ์ล่วงหน้าตั้งแต่ปลายปี ค.ศ. 2021 โดยมีผู้อำนวยการผลิตและนักร้องหลายคนมาร่วมงาน
วัชรียา นวลแจ่ม

วัชรียา นวลแจ่ม (เกิด 22 กรกฎาคม พ.ศ. 2539) เป็นนักวอลเลย์บอลหญิงในร่มชาวไทย ปัจจุบันเธอเป็นสมาชิกของทีมวอลเลย์บอลหญิงทีมชาติไทยชุดปัจจุบัน
ผลงาน.
สโมสร
แหล่งข้อมูลอื่น.
FIVB Biography
ทุนจดทะเบียน

ทุนจดทะเบียน คือ จํานวนเงินทุนของบริษัทที่ได้จดทะเบียนไว้ตามกฎหมายและได้กําหนดไว้ในหนังสือบริคณฑ์สนธิของบริษัทที่เขียนแจกแจงเป็นหุ้นที่ระบุมูลค่าหุ้นที่ตราไว้และจํานวนสูงสุดของหุ้นที่จะออกจําหน่ายได้ ทุนจดทะเบียนสามารถเปลี่ยนแปลงได้หากได้รับการอนุมัติจากผู้ถือหุ้น บางส่วนของทุนจดทะเบียนที่จำหน่ายไปยังผู้ถือหุ้นจะเรียกว่า หุ้นที่ออกจำหน่ายแล้วของบริษัท (issued share capital)
กลไกของทุนจดทะเบียนเพื่อใช้จำกัดหรือควบคุมศักยภาพของผู้บริหารในการแจกจ่ายหุ้นใหม่ ซึ่งอาจมีผลกระทบในการควบคุมบริษัทหรือปรับความสมดุลในการควบคุมระหว่างผู้ถือหุ้น ดังนั้นการแจกจ่ายหุ้นสู่ผู้ถือหุ้นอาจเปลี่ยนงบดุลบัญชีการกระจายผลกำไร เช่นหากหุ้นใหม่มีการจำหน่ายตามมูลค่าที่ตราไว้ ไม่ใช่ที่ราคาตลาด
การกำหนดให้บริษัทที่ต้องตั้งทุนจดทะเบียนได้ถูกยกเลิกไปในออสเตรเลียเมื่อปี ค.ศ. 2001 และในสหราชอาณาจักร ที่ยกเลิกไปภายใต้รัฐบัญญัติบริษัท ค.ศ. 2006
ทิม ภูริพัฒน์

ทิม ภูริพัฒน์ อดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงศึกษาธิการ ในรัฐบาลถนอม กิตติขจร และอดีตสมาชิกสภาผู้แทนราษฎรจังหวัดอุบลราชธานี 4 สมัย และสมาชิกสภาผู้แทนราษฎรจังหวัดขอนแก่น 1 สมัย
ประวัติ.
ทิม เป็นบุตรของนายชู นางหอม และเป็นพี่ชายของ ทองอินทร์ ภูริพัฒน์ อดีตรัฐมนตรีที่ถูกสังหารโหดเมื่อปี พ.ศ. 2492 เขาได้รับการศึกษาหลักสูตรประกาศนียบัตรประโยคครูประถม (ป.ป.) จากโรงเรียนฝึกหัดครูวัดบวรนิเวศ ในปี พ.ศ. 2463 จากนั้นได้เข้ารับราชการครู
การเมือง.
ทิม ภูริพัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 (ต่อมาเข้าร่วมกับพรรคสหชีพ) ย้ายมาลงสมัครในพื้นที่จังหวัดขอนแก่น หลังจากน้นกลับมาลงสมัครรับเลือกตั้งในพื้นที่จังหวัดอุบลราชธานี อีก 3 สมัย ในปี พ.ศ. 2495 และ พ.ศ. 2500 (2 ครั้ง) สังกัดพรรคเศรษฐกร ครั้งหนึ่ง และพรรคสหภูมิ อีกครั้งหนึ่ง
ในเดือนพฤศจิกายน พ.ศ. 2491 ทิม ภูริพัฒน์ พร้อมด้วยทองอินทร์ ภูริพัฒน์ เตียง ศิริขันธ์ ถวิล อุดล และ ฟอง สิทธิธรรม ถูกจับกุมในข้อหา “กบฏแบ่งแยกดินแดน” ซึ่งทั้งหมดถูกปล่อยตัวในชั้นศาล เนื่องจากไม่มีหลักฐาน
ทิม เคยเป็นรองหัวหน้าพรรคเศรษฐกร ในปี พ.ศ. 2498
ทิม ภูริพัฒน์ ได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของพลโท ถนอม กิตติขจร (ยศขณะนั้น) ในวันที่ 1 มกราคม พ.ศ. 2501 สั่งราชการกระทรวงศึกษาธิการ ต่อมาวันที่ 8 เมษายน พ.ศ. 2501 จึงปรับตำแหน่งเป็นรัฐมนตรีช่วยว่าการกระทรวงศึกษาธิการ และพ้นจากความเป็นรัฐมนตรี ในวันที่ 7 สิงหาคม พ.ศ. 2501
ทิม ภูริพัฒน์ จดทะเบียนจัดตั้งพรรคเศรษฐกร ขึ้นอีกครั้งในปี พ.ศ. 2517 โดยเขารับหน้าที่เป็นหัวหน้าพรรค
รีสส์ เนลสัน

รีสส์ ลุก เนลสัน (เกิดวันที่ 10 ธันวาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งปีกให้กับฟูลัม สโมสรในพรีเมียร์ลีก โดยยืมตัวมาจากอาร์เซนอล
สโมสร.
เนลสันเข้าร่วมทีมเยาวชนของอาร์เซนอลตั้งแต่อายุ 9 ขวบ เขาทำผลงานและสร้างความประทับใจให้กับผู้ฝึกสอน จนเขาติดทีมในรุ่นที่อายุเหนือกว่าเขา เขาลงเล่น 35 นัดให้กับทีมเยาวชน โดยมี 9 นัดที่เขาลงเล่นให้กับทีมอายุไม่เกิน 21 ปี ในฤดูกาล 2016-17 ต่อมาเขาเซ็นสัญญาอาชีพฉบับแรกกับสโมสร เมื่อวันที่ 10 ธันวาคม ค.ศ. 2016 โดยในวันนั้น เป็นวันคล้ายวันเกิดครบรอบ 17 ปีของเขา ต่อมาในช่วงปรีซีซันก่อนเปิดฤดูกาล 2017–18 อาร์แซน แวงแกร์ ได้รวม เนลสัน ติดทีมเพื่อไปอุ่นเครื่องด้วย
ในวันที่ 31 สิงหาคม ค.ศ. 2018 เนลสัน ขยายสัญญาระยะยาวกับอาร์เซนอล ก่อนที่จะถูกปล่อยยืมตัวให้กับเทเอ็สเก 1899 ฮ็อฟเฟินไฮม์ ในบุนเดิสลีกา
เกียรติประวัติ.
อาร์เซนอล
อาร์เซนอล U23
รางวัลส่วนตัว
โทโมยูกิ ยามาชิตะ

พลเอก โทโมยูกิ ยามาชิตะ  บ้างเรียก โทโมบูมิ ยามาชิตะ) เป็นนายพลแห่งกองทัพบกจักรวรรดิญี่ปุ่นในช่วงสงครามโลกครั้งที่สอง ยามาชิตะเป็นผู้นำกองกำลังญี่ปุ่นระหว่างการทัพมาลายาและยุทธการที่สิงคโปร์ ด้วยความสำเร็จในการพิชิตมลายาและสิงคโปร์ใน 70 วัน ทำให้เขาได้รับนามสมญา พยัคฆ์แห่งมาลายา ถึงขนาดที่นายกรัฐมนตรีอังกฤษ วินสตัน เชอร์ชิล ที่เรียกการล่มสลายของสิงคโปร์ต่อประเทศญี่ปุ่นว่าเป็น "ภัยพิบัติที่เลวร้ายที่สุด" และ "การยอมจำนนครั้งใหญ่ที่สุด" ในประวัติศาสตร์การทหารของอังกฤษ ยามาชิตะได้รับมอบหมายให้คุ้มครองฟิลิปปินส์จากกองกำลังพันธมิตรที่จะมาถึงภายหลังในสงคราม และในขณะที่ไม่สามารถหยุดการรุกคืบของพันธมิตร เขาสามารถที่จะยึดครองส่วนหนึ่งของเกาะลูซอนได้จนกระทั่งหลังการยอมจำนนของญี่ปุ่นอย่างเป็นทางการในเดือนสิงหาคม ค.ศ. 1945
หลังสงคราม ยามาชิตะถูกกล่าวหาสำหรับอาชญากรรมสงครามที่กระทำโดยทหารภายใต้คำสั่งของเขาในช่วงที่ญี่ปุ่นเข้ายึดครองฟิลิปปินส์เมื่อปี ค.ศ. 1944 ในการพิจารณาคดี ยามาชิตะถูกตัดสินว่ามีความผิดฐานความทารุณจากกองทัพของเขา แม้ว่าจะไม่มีหลักฐานว่าเขาเป็นผู้อนุมัติหรือแม้แต่รู้จักพวกเขา และโดยแท้จริงแล้วความโหดร้ายหลายอย่างเกิดขึ้นจากกองกำลังที่ไม่ได้อยู่ภายใต้คำสั่งของเขา ยามาชิตะถูกตัดสินประหารชีวิตโดยการแขวนคอเมื่อปี ค.ศ. 1946 การพิจารณาคดีต่อยามาชิตะ ถือตามผู้บัญชาการที่ต้องรับผิดชอบต่ออาชญากรรมสงครามแทนผู้ใต้บังคับบัญชา ตราบเท่าที่ผู้บังคับบัญชาไม่ได้พยายามค้นหาและหยุดยั้งพวกเขาจากเหตุการณ์ที่เกิดขึ้น ซึ่งมาเป็นที่รู้จักในฐานะมาตรฐานยามาชิตะ
หมายเหตุ.
<templatestyles src="Reflist/styles.css" />
โจโอ (ยุคคามากูระ)

โจโอ (貞応) ศักราชของญี่ปุ่น ที่มาหลังจากปี "โจคิว" และก่อนปี "เก็นนิง" ช่วงเวลานี้กินเวลาหลายปีตั้งแต่เดือนเมษายน ค.ศ. 1222 ถึง พฤศจิกายน ค.ศ. 1224. จักรพรรดิผู้ครองราชย์คือ จักรพรรดิโกะ-โฮริกาวะ.
บันทึก.
<templatestyles src="Reflist/styles.css" />
ชาลส์ บรอนสัน

ชาลส์ บรอนสัน (ชื่อเกิด Charles Dennis Buchinsky ; 3 พฤศจิกายน ค.ศ. 1921 – 30 สิงหาคม ค.ศ. 2003) เป็นนักแสดงชาวลิทัวเนีย-อเมริกัน มักได้รับบทเป็นเจ้าหน้าที่ตำรวจ นักดวลปืน หรือคนที่ทำโทษอาชญากรแบบศาลเตี้ยในเส้นเรื่องแบบการแก้แค้น เขามักร่วมงานกับผู้กำกับภาพยนตร์ ไมเคิล วินเนอร์ และ เจ. ลี ทอมสัน และแสดงในหนังร่วมกับภรรยาคนที่สองของเขา จิลล์ ไอร์แลนด์ เป็นจำนวน 15 เรื่อง